smcproject/ml-wiki-sentences huggingface dataset:
നൂറ്റാണ്ടുകൾക്ക് മുൻപ് തന്നെ ഭാരതത്തിലും ജ്യാമിതീയ രൂപങ്ങൾ ഉപയോഗിച്ചിരുന്നതായി സിന്ധുനദീതടസംസ്കാര കാലത്ത് നിർമ്മിച്ചിരുന്ന വീടുകളുടേയും കെട്ടിടങ്ങളുടേയും അവശിഷ്ടങ്ങളിൽ നിന്നും മനസ്സിലാക്കാൻ കഴിഞ്ഞിട്ടുണ്ട്.
യാഗാനുഷ്ഠാനങ്ങൾക്കായി വേദി ഒരുക്കേണ്ടിയിരുന്നതിനാൽ ക്ഷേത്രഗണിതത്തിനു വേദകാലത്ത്‌ തന്നെ പ്രോത്സാഹനം ലഭിച്ചിരുന്നു.
പുരാതന ഗ്രീസിൽ
ബി.സി ആറാം നൂറ്റാണ്ടിനോടടുത്ത് ജീവിച്ചിരുന്ന ഥേൽസ് ആണ് ആദ്യകാലത്തെ പ്രധാന ക്ഷേത്രഗണിതശാസ്ത്രജ്ഞനായി കരുതുന്നത്.
ലളിതവും പ്രധാനപ്പെട്ടതുമായ സിദ്ധാന്തങ്ങൾ തെളിവുസഹിതം ഇദ്ദേഹം ആവിഷ്ക്കരിച്ചു.
അർദ്ധവൃത്തത്തിൽ വരയ്ക്കുന്ന കോൺ മട്ടകോണായിരിയ്ക്കും എന്ന് ഇദ്ദേഹം തെളിയിച്ചു.
ഇദ്ദേഹത്തിന്റെ ശിഷ്യരിൽ പ്രധാനിയായിരുന്ന പൈത്തഗോറസ് ത്രികോണങ്ങള് ‍, വൃത്തങ്ങള് ‍, അനുപാതം എന്നിവയെയെല്ലാം പറ്റി പുതിയസിദ്ധാന്തങ്ങൾ രൂപപ്പെടുത്തി.
ഇദ്ദേഹത്തിന്റെ പേരിൽ തന്നെ അറിയപ്പെടുന്ന പൈത്തഗോറസ് സിദ്ധാന്തം ആണ് പ്രധാനസംഭാവന.
ഒരു മട്ടത്രികോണത്തിന്റെ വശങ്ങളേയും കോണുകളെയും സംബന്ധിയ്ക്കുന്ന ബന്ധങ്ങളാണ് ഇതിലൂടെ വ്യക്തമാക്കിയത്.
ബി.സി 300നോടടുത്ത് ജീവിച്ചിരുന്ന യൂക്ലിഡ് ആണ് ഈ ശാഖയിലെ മറ്റൊരു പ്രശസ്തൻ.
അനുമാനരീതി ആരംഭിച്ചത് ഇദ്ദേഹമാണ്.
ഇക്കാലത്തും ഇദ്ദേഹത്തിന്റെ സംഭാവനയായ എലമെന്റ്സ്'ഇനുള്ള പ്രാധാന്യം അവഗണിയ്ക്കാനാവാത്തതാണ്.
ഉത്തരത്തിലെത്തിച്ചേരുക എന്നതിലുപരിയായി എപ്രകാരം ചെയ്യുന്നു അതായത് വഴികൾക്കാണ് ഇദ്ദേഹം പ്രാധാന്യം നൽകിയത്.
ജ്യാമിതീയ നിർമ്മിതിയും അവതരിപ്പിച്ചത് ഗ്രീക്കുകാരാണ്.
കോണികങ്ങളെക്കുറിച്ചുള്ള പഠനമാരംഭിച്ചത് ഗ്രീക്ക് ഗണിതശാസ്ത്രജ്ഞനായിരുന്ന അപ്പോളോണിയസ് ആണ്.
ഭൗതികശാസ്ത്രത്തിൽ ഈ രൂപങ്ങൾ പ്രധാനങ്ങളാണ്.
ആർക്കമിഡീസ് ബി.സി.മൂന്നാം നൂറ്റാണ്ടിനോടടുത്ത് ജ്യാമിതീയരൂപങ്ങളുടെ വിസ്തീർണ്ണവും വക്രരൂപങ്ങളുടെ ഉപരിതലവിസ്തീർണ്ണവും വ്യാപ്തവും നിർണ്ണയിയ്ക്കാനുള്ള സൂത്രവാക്യങ്ങൾ കണ്ടെത്തി.
പൈയുടെ ഏകദേശവില 3 10/70 യുടേയും 3 10/71യുടേയും ഇടയിലാണെന്ന് കണ്ടെത്തി.
മദ്ധ്യകാലഘട്ടത്തിൽ
റോമാസാമ്രാജ്യത്തിന്റെ പതനത്തോടെ യൂറോപ്പ് ഇരുണ്ട യുഗത്തിലായതിനാൽ ഇവിടങ്ങളിൽ ഇക്കാലത്ത് ഏതൊരു ശാഖയേയുമെന്ന പോലെ ജ്യാമിതിയിലും പുരോഗമനമൊന്നും ഉണ്ടായില്ല.
ഇക്കാലത്ത് ജ്യാമിതിയിൽ സംഭാവനകൾ നൽകിയത് ആഫ്രിക്കൻ രാജ്യങ്ങളും ഭാരതവുമായിരുന്നു .
എ.ഡി ആറാം നൂറ്റാണ്ടിൽ ജീവിച്ചിരുന്ന ആര്യഭടനാണ് ഭാരതത്തിലെ ഇക്കാലത്തെ ഗണിതശാസ്ത്രജ്ഞരിൽ പ്രധാനി.
പൈയുടെ വില കൃത്യതയോടെ 62832/20000 അഥവാ 4 ദശാംശങ്ങൾക്ക് തുല്യമായി 3.1416 എന്ന് ഇദ്ദേഹം കണ്ടെത്തി.
എ.ഡി 4നും എ.ഡി 13നും ഇടയിൽ ത്രികോണമിതിയിൽ പുരോഗതിയുണ്ടായി.
17,18നൂറ്റാണ്ടുകളിലെ ജ്യാമിതി
റെനെ ദെക്കാർത്തേയാണ് ജ്യാമിതിയിലെ രൂപങ്ങളെ നിർദ്ദേശാങ്കങ്ങളുപയോഗിച്ച് അവതരിപ്പിയ്ക്കുന്ന സമ്പ്രദായം ആരംഭിച്ചത്.
വിശ്ലേഷണജ്യാമിതിയ്ക്ക് തുടക്കമിട്ടത് ഇദ്ദേഹത്തിന്റെ ആശയങ്ങളിലൂടേയാണ്.17ആം നൂറ്റാണ്ടിൽ വികസിച്ച മറ്റൊരു ജ്യാമിതീയ ശാഖയാണ് പ്രക്ഷേപണജ്യാമിതി.
വിവരണജ്യാമിതി പതിനെട്ടാം നൂറ്റാണ്ടിൽ വികസിച്ചു.
ആധുനിക ജ്യാമിതി
വിശ്ലേഷണ,പ്രക്ഷേപണ,വിവരണ ജ്യാമിതികൾ യൂക്ലീഡിയൻ ജ്യാമിതിയ്ക്ക് അടിസ്ഥാനമിട്ടു.
യൂക്ലീഡിയൻ ജ്യാമിതിയിൽ നിന്നും വഴിമാറി സഞ്ചരിച്ചവരാണ് കാൾ ഫ്രെഡറിക് ഗോസ്സ്,ജോർജ് ഫ്രെഡറിക് ബെർണാർഡ് റീമാൻ എന്നിവർ.
ആധുനിക ജ്യാമിതിയുടെ ഏറ്റവും പ്രധാന ആശയമാണ് ഗ്രൂപ് സിദ്ധാന്തം.
ഇത് 1872ൽ ജർമ്മൻ ഗണിതശാസ്ത്രകാരനായ ഫെലിക്സ് ക്ലെയിൻ ആണ് അവതരിപ്പിച്ചത്.
നാലോ അതിൽക്കൂടുതലോ വിമകളുടെ ജ്യാമിതി ആർതർ കെയ്‌ലി ‍19ആം നൂറ്റാണ്ടിൽ വികസിപ്പിച്ചു.
ജ്യാമിതീയ ശാഖകൾ പ്രായോഗികജ്യാമിതി
ഒരു പ്രായോഗികശാസ്ത്രമായാണ് ജ്യാമിതി എന്ന ശാഖ വികസിച്ചത്.
വ്യാപ്തി കണ്ടെത്തൽ,വിസ്തീർണ്ണം,വ്യാപ്തം ഇവ നിർണ്ണയിക്കൽ,അളവുകൾ എന്നിവയുമായി ബന്ധപ്പെട്ടാണ് ആദ്യകാലങ്ങളിൽ ജ്യാമിതി വികസിച്ചത്.
ഈ മേഖലയിലെ പ്രധാന നേട്ടങ്ങൾ നീളം കണ്ടെത്തൽ,ഒരു വൃത്തത്തിന്റെ ചുറ്റളവ്,വിസ്തീർണ്ണം ഇവ നിർണ്ണയിക്കൽ,പൈത്തഗോറിയൻ സിദ്ധാന്തം ഉപയോഗിച്ച് ത്രികോണമിതിയിലുള്ള പ്രയോഗങ്ങൾ എന്നിവയാണ്.
സ്വയം‌സിദ്ധപ്രമാണീകരണ ജ്യാമിതി
യൂക്ലിഡ്  ചില സ്വയം‌സിദ്ധപ്രമാണങ്ങളും നിർവ്വാദസങ്കല്പങ്ങളും അടിസ്ഥാനപരവും സ്വയം‌സ്പഷ്ടങ്ങളുമായ ബിന്ദു,രേഖ,തലം എന്നിവയുടെ സ്വഭാവവിശേഷങ്ങളും അവതരിപ്പിച്ചു.
എ.ഡി ഇരുപതാം നൂറ്റാണ്ടിൽ ഡേവിഡ് ഹിൽബെർറ്റ് യൂക്ലീഡിയൻ ജ്യാമിതിയെ പരിഷ്ക്കരിയ്ക്കുകയും ആധുനികവൽക്കരിയ്ക്കുകയും ചെയ്തു.
വിശ്ലേഷണജ്യാമിതി
ചില ബീജീയവാചകങ്ങൾ ജ്യാമിതീയരൂപങ്ങളെ പ്രതിനിധാനം ചെയ്യുന്നു എന്ന കാരണത്താലാണ് വിശ്ലേഷണജ്യാമിതി (Analytic Geometry) രൂപം‌കൊണ്ടത്.
ഇത്തരം ബീജീയവാചകങ്ങളെ ഗ്രാഫ് ഉപയോഗിച്ച് ചിത്രീകരിയ്ക്കുന്നു.
അക്ഷങ്ങളും നിർദ്ദേശാങ്കങ്ങളും ഇതിനായി ഉപയോഗിയ്ക്കുന്നു.
ഉദാഹരണത്തിന് ഒരു തലത്തിലെ ഒരു ബിന്ദുവിന്റെ നിർദ്ദേശാങ്കങ്ങൾ അതിൽ നിന്നും Xഅക്ഷത്തിലേയ്ക്കും Yഅക്ഷത്തിലേയ്ക്കും ലംബങ്ങൾ വരച്ച് കണ്ടെത്താം.
വിശ്ലേഷണജ്യാമിതിയുടെ രണ്ട് പ്രശ്നങ്ങൾ ജ്യാമിതീയവിവരണം നൽകിയാൽ എങ്ങനെ ബീജീയരീതിയിൽ അതിനെ സൂചിപ്പിക്കാം എന്നും ബീജീയരീതിയിൽ സമവാക്യം തന്നാൽ എപ്രകാരം ജ്യാമിതിയിൽ  സമവാക്യത്തെ സൂചിപ്പിക്കാം എന്നതും ആണ്.
ഗണിതശാസ്ത്രത്തിന്റെ വളർച്ചയിൽ ഈ ശാഖയ്ക്ക് പ്രധാനസ്ഥാനം കല്പിയ്ക്കുന്നു.
എന്തെന്നാൽ സംഖ്യകൾ തമ്മിലുള്ള ബന്ധം വിശ്ലേഷണം വഴിയും ജ്യാമിതീയ ആശയങ്ങളും ഇത് ഏകോപിപ്പിയ്ക്കുന്നു.
സംഖ്യകളേയും ബീജീയവാചകങ്ങളേയും ജ്യാമിതിയുടെ പിൻബലത്തോടെ അവതരിപ്പിയ്ക്കുന്ന രീതി കലനശാസ്ത്രത്തിലും ഫലനസിദ്ധാന്തങ്ങളേയും നിർദ്ധാരണം ചെയ്യാൻ അസാദ്ധ്യമായിരുന്ന പല പ്രശ്നങ്ങൾക്കും ഉത്തരം നൽകി.
വിശ്ലേഷണജ്യാമിതിയുടെ സഹായത്തോടെ മാത്രമേ ത്രിമാനതലത്തിലുള്ള ജ്യാമിതീയരൂപങ്ങളേയും ഇതിനു മുകളിലുള്ള വിമകളേയും()  വിശദീകരിയ്ക്കാൻ സാധിയ്ക്കൂ.
പ്രക്ഷേപണജ്യാമിതി
ജ്യാമിതീയരൂപങ്ങളിൽ ഫലപ്രദമായ പ്രക്ഷേപണങ്ങൾ നടത്തി രൂപപ്പെട്ടതാണ് പ്രക്ഷേപണജ്യാമിതി( Projective Geometry).
പതിനേഴാം നൂറ്റാണ്ടിലാണ് ഈ ശാഖ വികസിച്ചത്.
ഉദാഹരണത്തിന് കോണികങ്ങൾ\കോണികങ്ങളിൽ പ്രക്ഷേപണങ്ങൾ നടത്തിയാൽ പരസ്പരം രൂപം മാറുന്നു.
അവയുടെ സ്വഭാവസവിശേഷതകളിലാണ് ഇത്തരം മാറ്റങ്ങൾ പ്രകടമാവുന്നത്.
ഒരു വൈദ്യുതദീപം ഭിത്തിയിൽ പതിപ്പിച്ചാൽ സ്വാഭാവികമായും വൃത്തരൂപം ആണ് ദൃശ്യമാവുക.
എന്നാൽ ഇത് ലംബമായാണ് പതിപ്പിയ്ക്കുന്നതെങ്കിൽ ദീർഘവൃത്തം ആണ് പ്രകടമാവുക.
എന്നാൽ പ്രക്ഷേപണത്തിനനുസരിച്ച് ചില സവിശേഷതകൾക്ക് മാറ്റം വരുന്നില്ല.
ഉദാഹരണത്തിന് ഒരു വൃത്തത്തിലെ ആറ് ബിന്ദുക്കളാണ് A,B,C,E,F,G.
AയുംDയും, BയുംEയും  CയുംFഉം തമ്മിൽ യോജിപ്പിച്ചാൽ ഈ മൂന്നുരേഖകളും കൂട്ടിമുട്ടുന്ന ബിന്ദുക്കൾ ഒരു നേർരേഖയിലായിരിയ്ക്കും.
എന്നാൽ ഈ സ്വഭാവം പ്രക്ഷേപണം വഴി രൂപംകൊള്ളുന്ന ദീർഘവൃത്തത്തിൽ വ്യത്യാസമുണ്ടായിരിയ്ക്കുകയില്ല.
മറ്റൊരുദാഹരണം പരിഗണിയ്ക്കുക.
ഏതു കോണികത്തിലും വരയ്ക്കുന്ന ആറ് സ്പർശകങ്ങളും അതിന്റെ വിപരീതബിന്ദുക്കളും യോജിപ്പിച്ചാൽ ഈ രേഖകളെല്ലാം കൂട്ടിമുട്ടുന്നത് ഒരു ബിന്ദുവിൽ മാത്രമായിരിയ്ക്കും.
പ്രക്ഷേപണത്തിനനുസരിച്ച് ഈ സ്വഭാവത്തിൽ വ്യത്യാസം വരുന്നില്ല.
ജ്യാമിതീയ നിർമ്മിതി
ദൂഷിക(Scale/Straightedge), വൃത്തലേഖിനി (Compass)  എന്നിവയാണ് ജ്യാമിതീയരൂപങ്ങളുടെ രചനക്ക് ഉപയോഗിക്കുന്ന ഉപകരണങ്ങൾ.
അവലംബം ↑ വിജയൻ കുന്നുമ്മേക്കര.
ഗണിതശാസ്ത്രജ്ഞന്മാരും കണ്ടുപിടിത്തങ്ങളും.
↑ ഇന്ത്യാ ചരിത്രം , വോള്യം I പേജ് 53
Encarta Reference Library Premium 2005
ജ്യാമിതിയുമായി ബന്ധപ്പെട്ട ഈ ലേഖനം അപൂർണ്ണമാണ്‌.
ദി കളർ ഓഫ് പാരഡൈസ് ഇംഗ്ലീഷ് വിലാസം https://ml.wikipedia.org/wiki/The_Color_of_Paradise
മജീദ് മജീദി സംവിധാനം ചെയ്ത് 1999-ൽ പുറത്തിറങ്ങിയ ഇറാനിയൻ ചലച്ചിത്രമാണ് ദി കളർ ഓഫ് പാരഡൈസ് (Persian: رنگ خدا, Rang-e Khodā, literally The Color of God).
മുഹമദ് എന്ന അന്ധ ബാലന്റെ കഥ പറയുന്ന ചിത്രം മജീദിയുടെ ഏറ്റവും മികച്ച സൃഷ്ടികളിലൊന്നായി വിലയിരുത്തപ്പെടുന്നു.
അന്ധനായ മുഹമദ് എന്ന എട്ടു വയസ്സുകാരൻ തെഹ്രാനിലെ ഒരു അന്ധവിദ്യാലയത്തിൽ പഠിക്കുന്നു.
വേനലവധിക്ക് മറ്റുകട്ടികളെല്ലാം അവരവരുടെ വീടുകളിൽ പോയപ്പോൾ പിതാവിന്റെ വരവും കാത്തുനിർക്കുകയാണ് അവൻ.
അന്ധനായ മകൻ ഒരു ബാദ്ധ്യതയായി കണക്കാക്കുന്ന അവന്റെ പിതാവാകട്ടെ വളരെ  വൈകിയാണ് എത്തുന്നത്.
അവധികാലത്ത് മുഹമദിനെ സ്കൂളിൽ തന്നെ പാർപ്പിക്കുവാൻ അയാൾ അധികൃതരോട് ആവശ്യപ്പെടുന്നു.
അത് സാധ്യമല്ലെന്നറിഞ്ഞ അയാൾ തന്റെ മകനെയും കൊണ്ട് ഗ്രാമത്തിലേക്ക് തിരിക്കുന്നു.
വിഭാര്യനായ അയാൾ വീണ്ടും വിവാഹിതനാകുവാനുള്ള ഒരുക്കത്തിലാണ്.
എന്നാൽ അന്ധനായ മകൻ മൂലം ആ വിഹാഹത്തിൽനിന്ന് അവർ പിൻമാറുമോ എന്ന ആശങ്കയിലാണ് അയാൾ.
സഹോദരിമാരും മുത്തശ്ശിയും അവന്റെ മടങ്ങിവരവിൽ അത്യധികം സന്തോഷിക്കുന്നു.
ആഹ്ലാദകരമായ അവന്റെ അവധികാലം മനോഹരമായി സംവിധായകൻ ദൃശ്യവൽക്കരിക്കുന്നു, എന്നാൽ പിതാവ് അവനെ അന്ധനായ ഒരു ആശാരിക്കടുത്തേക്ക് കൊണ്ടുപോകുകയും ജോലിക്കായി അവിടെ  നിർത്തുകയുമാണ് ചെയ്യുന്നത്.
കൊച്ചുമകനെ കാണാതെ മുത്തശ്ശിക്ക് അസുഖം മൂർച്ഛിക്കുകയും തുടർന്ന് ഏറെകഴിയുംമുൻപ് അവർ മരണപ്പെടുകയും ചെയ്യുന്നു.
അത് മോശം ലക്ഷണമായി കണ്ട് വധുവിന്റെ വീട്ടുകാർ വിവാഹത്തിൽനിന്നും പിൻമാറുന്നു.
നിരാശനായ അയാൾ മകനെ വീട്ടിലേക്ക് തിരിച്ചുകൊണ്ടുവരുവാൻ തയ്യാറാകുന്നു.
എന്നാൽ വഴിക്ക് വച്ച് പാലംതകർന്ന് മുഹമദ് നദിയിൽ വീണ് ഒഴുക്കിൽ പെടുന്നു.
ഒരു നിമിഷം സ്വാർത്ഥനായ അയാൾ നിസ്സംഗതനായി നോക്കിനിന്ന ശേഷം മകനെ രക്ഷിക്കുവാൻ നന്ദിയിലേക്ക് ചാടുന്നു.
കടൽക്കരയിൽ കിടക്കുന്ന മുഹമദിനേയും പിതാവിനേയുമാണ് അടുത്ത രംഗത്ത് നമ്മൾ കാണുന്നത്.
നിശ്ചലമായ അവന്റെ ശരീരം ചേർത്തുപിടിച്ചുകൊണ്ട് അയാൾ വിതുമ്പുന്നു.
ചെറുതായി ചലിക്കുന്ന മുഹമദിന്റെ കൈവിരലുകളുടെ കാഴ്ചയിലാണ് ചിത്രം അവസാനിക്കുന്നത്.
പുരസ്കാരങ്ങൾ 2000 Cinemanila International Film Festival Best Actor - Hossein Mahjoub Lino Brocka Award - മജീദ് മജീദി 2000 Giffoni Film Festival Special Mention - മജീദ് മജീദി 1999 Gijón International Film Festival Special Jury Award - മജീദ് മജീദി Special Prize of the Young Jury - മജീദ് മജീദി 2001 London Critics Circle Film Awards ALFS Award 1991 Montréal World Film Festival Grand Prix des Amériques - മജീദ് മജീദി അവലംബം പുറമെ നിന്നുള്ള കണ്ണികൾ ഔദ്യോഗിക വെബ്സൈറ്റ് ദി കളർ ഓഫ് പാരഡൈസ് ഇന്റർനെറ്റ് മൂവി ഡാറ്റാബേസിൽ The Color of Paradise- rotten tomatoes The Color of Paradise- rogerebert Archived 2008-06-30 at the Wayback Machine .
ദി ഒബറോയ് ഗ്രാൻഡ്‌
ഇപ്പോൾ ദി ഒബറോയ് ഗ്രാൻഡ്‌ എന്നറിയപ്പെടുന്ന ദി ഗ്രാൻഡ്‌ ഹോട്ടൽ കൊൽക്കത്തയുടെ ഹൃദയഭാഗത്തായി ജവഹർലാൽ നെഹ്‌റു (മുമ്പ് ചൌരിൻഗീ റോഡ്‌ എന്ന് അറിയപ്പെടുന്നത്) റോഡിലാണ്.
മമത ബാനർജി മുഖ്യമന്ത്രിയായുള്ള വെസ്റ്റ് ബംഗാൾ (ഇംഗ്ലീഷ് അക്ഷരക്രമത്തിൽ സംസ്ഥാനങ്ങൾ എഴുതുമ്പോൾ അവസാനമുള്ള സംസ്ഥാനത്തെ കുറച്ചു മുന്നിലേക്ക്‌ വരാനായി സംസ്ഥാനത്തിൻറെ പേര് പശ്ചിം ബംഗാ എന്ന് ആക്കാൻ സർക്കാർ പദ്ധതിയുണ്ട്) സംസ്ഥാനത്തിൻറെ തലസ്ഥാനമാണ് കൊൽക്കത്ത .
കൊൽക്കത്തയിലെ പ്രശസ്തമായ ഈ കെട്ടിടം ബ്രിട്ടീഷ്‌ കാലഘട്ടത്തിലെ മനോഹരമായ കെട്ടിടമാണ്.
ഒബറോയ് ചെയിൻ ഓഫ് ഹോട്ടൽസ് ആണ് ഈ ഹോട്ടലിൻറെ ഉടമസ്ഥർ.
ഹോട്ടൽ ഇപ്പോൾ സ്ഥിതിചെയ്യുന്ന സ്ഥലം പത്തൊമ്പതാം നൂറ്റാണ്ടിൽ കേണൽ ഗ്രാൻഡിൻറെ സ്വകാര്യ വസതിയായി നമ്പർ 13 ചൌരിൻഗീ റോഡ്‌ ആയിട്ടാണ് നിർമിച്ചത്.
പിന്നീട് ഈ വീട് ആനി മോങ്ക് ബോർഡിംഗ് ഹൗസ് ആക്കി മാറ്റി.
അവർ ബിസിനസ്‌ വിപുലീകരണത്തിൻറെ ഭാഗമായി നമ്പർ 14, 15, 17 എന്നിവയും ഉൾപ്പെടുത്തി.
നമ്പർ 16 ചൌരിൻഗീ റോഡ്‌ അരതൂൻ സ്റ്റീഫൻ, ഇസ്ഫഹാനിൽ നിന്നുള്ള ഒരു അർമേനിയക്കാരൻ, ഉടമസ്ഥനായ ഒരു തിയറ്റർ ആയിരുന്നു.
1911-ൽ ഒരു തീപ്പിടിത്തത്തിൽ തിയറ്റർ കത്തി അമർന്നു.
പിന്നീട് സ്റ്റീഫൻ ആനി മോങ്കിൻറെ കയ്യിലുള്ള സ്ഥലങ്ങൾ കൂടി വാങ്ങി.
അവിടെ പുതുക്കിപണിത് ഇന്ന് കാണുന്ന ഹോട്ടലിൻറെ സൈറ്റ് ആയി.
അതിമനോഹരമായ നിയോക്ലാസിക്കൽ ശൈലിയിൽ പണിത ഹോട്ടൽ വളരെ വേഗം തന്നെ കൽക്കട്ടയിലെ ഇംഗ്ലീഷ് സമൂഹത്തിനു പ്രിയങ്കരമായ ലക്ഷ്യസ്ഥാനമായി.
അന്നു കാലത്ത്, പുതുവത്സരാഘോഷങ്ങളുടെ ഭാഗമായി നടത്തുന്ന പരിപാടികളിൽ ഐസ് ഇട്ട ഷാംപെയ്ൻ, വിലകൂടിയ സമ്മാനങ്ങൾ എന്നിവയ്ക്കു പുറമേ, ബോൾറൂമിൽ 12 പന്നിക്കുട്ടികളെ ഇടുന്ന പരിപാടിയും ഉണ്ടായിരുന്നു.
പന്നികുട്ടിയെ പിടിക്കുന്നവർക്ക് അവ സ്വന്തം.
1930-കളിൽ, സ്റ്റീഫൻറെ മരണ ശേഷം, കൽക്കട്ടയിൽ പടർന്നു പിടിച്ച ടൈഫോയ്ഡ് രോഗം മൂലം 6 പേര് ഹോട്ടലിൽ മരിച്ചു.
ഇതിനു കാരണം ഹോട്ടലിൻറെ ഡ്രൈനേജ് സംവിധാനമാണ് എന്ന നിഗമനത്തിൽ 1937-ൽ ഹോട്ടൽ അടച്ചുപൂട്ടി.
അതിനു ശേഷം ഈ ഹോട്ടൽ മോഹൻ സിംഗ് ഒബറോയ് 1939-ൽ പാട്ടത്തിനു എടുത്തു.
പിന്നീട് 1943-ൽ അദ്ദേഹം ഈ ഹോട്ടൽ സ്വന്തമാക്കുകയും ചെയ്തു.
രണ്ടാം ലോക മഹായുദ്ധ സമയത്ത് ഹോട്ടലിനു നല്ല രീതിയിൽ പ്രശസ്തി ലഭിച്ചു.
4000-ത്തിൽ അധികം പട്ടാളക്കാർ ഇവിടെ താമസിച്ചു, അവർ എപ്പോഴും പാർട്ടികൾ നടത്തുമായിരുന്നു.
കൊൽക്കത്തയിലെ പ്രധാന ബിസിനസ്‌ ഷോപ്പിംഗ്‌ ജില്ലയിൽ  ജവഹർലാൽ നെഹ്‌റു റോഡിലാണ് ദി ഒബറോയ് ഗ്രാൻഡ്‌ ഹോട്ടൽ സ്ഥിതിചെയ്യുന്നത്.
നഗരത്തിലെ പ്രധാനപ്പെട്ട കൺവെൻഷൻ സെൻറെറുകൾ, ഭരണ കാര്യാലയങ്ങൾ, ബാങ്കുകൾ, കോണ്സുലറ്റ്/ഡെപ്യൂട്ടി ഹൈ കമ്മീഷൻ, ചേംബർ ഓഫ് കോമ്മെർസ്, ക്ലബ്ബുകൾ എന്നീ സ്ഥലങ്ങളിലേക്ക് അനുയോജ്യമായ പ്രദേശത്താണ്.
ഷഹിദ് മിനാർ (ഏകദേശം 1 കി മീ), സെന്റ് പോൾ’സ് കത്തീട്രൽ (ഏകദേശം 2 കി മീ), കളിഘറ്റ് (ഏകദേശം 6 കി മീ) എന്നിവയാണ് ഹോട്ടലിൻറെ ചുറ്റുമുള്ള വിനോദ സഞ്ചാര മേഖലകൾ.
വിദ്യാസാഗർ സേതു, ബോട്ടാണിക്കൽ ഗാർഡൻ, സിഐഎംഎ ആർട്ട്‌ ഗാലറി എന്നിവ മറ്റു വിനോദ സഞ്ചാര സ്ഥലങ്ങളിൽ ഉൾപ്പെടുന്നു.
നേതാജി സുഭാഷ്‌ചന്ദ്ര ബോസ് അന്താരാഷ്‌ട്ര എയർപോർട്ടിൽനിന്നുമുള്ള ദൂരം: ഏകദേശം 19 കി മീ
ഹൌറ റെയിൽവേ സ്റ്റേഷനിൽനിന്നുമുള്ള ദൂരം: ഏകദേശം 11 കി മീ.
ദി ഒബറോയ് ഗ്രാൻഡിൽ ഡീലക്സ് മുറികൾ, ആഡംബര മുറികൾ, പ്രീമിയർ മുറികൾ, ബാൽക്കണിയുള്ള പ്രീമിയർ മുറികൾ, ക്ലാസ്സിക്‌ സ്യൂട്ടുകൾ, ബാൽക്കണിയുള്ള ഡീലക്സ് സ്യൂട്ടുകൾ, ബാൽക്കണിയുള്ള ആഡംബര സ്യൂട്ടുകൾ എന്നിങ്ങനെ അനവധി മുറികളിൽനിന്നും തിരഞ്ഞെടുക്കാൻ സാധിക്കും.
എല്ലാ മുറികളും ബ്രിട്ടീഷ്‌ ഇന്ത്യയുടെ കാലഘട്ടത്തെ അനുസ്മരിപ്പിക്കുന്ന രൂപഘടനയാണ്.
പ്രാഥമിക സൗകര്യങ്ങൾ: വൈഫൈ എയർ കണ്ടീഷണർ 24 മണിക്കൂർ ചെക്ക്‌ ഇൻ ഭക്ഷണശാല ബാർ കഫെ റൂം സേവനം ഇന്റർനെറ്റ്‌ ബിസിനസ്‌ സെൻറെർ പൂൾ ജിം പ്രാഥമിക റൂം സൗകര്യങ്ങൾ: എയർ കണ്ടീഷനിംഗ് ലിഫ്റ്റ്‌ ഡോർമാൻ വൈഫൈ ഔദ്യോഗിക വിരുന്ന് സൗകര്യം ഡോക്ടറുടെ സേവനം ബിസിനസ്‌ സൗകര്യങ്ങൾ: എയർ കണ്ടീഷനിംഗ് ലിഫ്റ്റ്‌ ഡോർമാൻ വൈഫൈ ഔദ്യോഗിക വിരുന്ന് സൗകര്യം ഡോക്ടറുടെ സേവനം അവാർഡുകൾ ടോപ്‌ ഹോട്ടൽസ് ഇൻ ഇന്ത്യ...
സാഗറ്റ് സർവ്വേ, ടോപ്‌ ഇന്റർനാഷണൽ ഹോട്ടൽസ്, റിസോർട്ട്സ് ആൻഡ്‌ സ്പാസ് 2005 ബെസ്റ്റ് ബിസിനസ്‌ ഹോട്ടൽ ഇൻ ഏഷ്യ: നോമിനേറ്റഡ്‌...
ഇന്റർനാഷണൽ ബിസിനസ്‌ ഏഷ്യ ആൻഡ്‌ സിഎൻബിസി ബെസ്റ്റ് ഹോട്ടൽ ഇൻ ദി ഫൈവ് സ്റ്റാർ ഡീലക്സ് കാറ്റഗറി ഇൻ ഈസ്റ്റൺ ഇന്ത്യ ...
ഡിപ്പാർട്ട്മെന്റ് ഓഫ് ടൂറിസം, ഗവണ്മെന്റ് ഓഫ് വെസ്റ്റ് ബംഗാൾ.
അവലംബം ↑ ↑ ↑ പുറത്തേക്കുള്ള കണ്ണികൾ The Official site Archived 2016-03-03 at the Wayback Machine .
ദി ഓപ്പൺ സൊസൈറ്റി ആൻഡ് ഇറ്റ്സ് എനിമീസ് ഇംഗ്ലീഷ് വിലാസം https://ml.wikipedia.org/wiki/The_Open_Society_and_Its_Enemies
രാജനീതിദർശനം വിഷയമാക്കി കാൾ പോപ്പർ രചിച്ച രണ്ടു വാല്യങ്ങൾ അടങ്ങുന്ന ഗ്രന്ഥമാണ് ഓപ്പൺ സൊസൈറ്റ് ആൻഡ് ഇറ്റ്സ് എനിമീസ് അഥവാ "തുറന്ന ലോകവും അതിന്റെ വൈരികളും".
ഒരുപറ്റം സാമാന്യനിയമങ്ങൾ പിന്തുടർന്ന് ലക്ഷ്യോന്മുഖമായി ചുരുൾനിവരുന്ന പ്രക്രിയയായി ലോകചരിത്രത്തെ അവതരിപ്പിക്കുന്ന ചരിത്രവീക്ഷണത്തിന്റെ വിമർശനമാണ് ഈ കൃതി.
ആ വീക്ഷണം അനുസരിച്ചുള്ള ചരിത്രപരമായ അനിവാര്യതാവാദത്തിൽ ഉറച്ച പ്ലേറ്റോയുടേയും ഹേഗലിന്റേയും മാർക്സിന്റേയും രാഷ്ട്രീയദർശനങ്ങളെ ഗ്രന്ഥകാരൻ സമഗ്രാധിപത്യവാദങ്ങളായി കാണുന്നു.
ആദ്യവാല്യത്തിൽ പ്ലേറ്റോയുടേയും രണ്ടാം വാല്യത്തിൽ ഹേഗൽ , മാർക്സ് എന്നിവരുടേയും രാജനീതിദർശനങ്ങളാണ് ഇതിൽ പരിഗണിക്കപ്പെടുന്നത്.
ഇരുപതാം നൂറ്റാണ്ടിലെ ഏറ്റവും നല്ല 100 നോൺ-ഫിക്ഷൻ ഗ്രന്ഥങ്ങളിൽ ഒന്നായി ഇതു തെരഞ്ഞെടുക്കപ്പെട്ടിട്ടുണ്ട്.
പ്രസാധനം
രണ്ടാം ലോകമഹായുദ്ധത്തിനിടെ യൂറോപ്പിനെ ഗ്രസിച്ച നാത്സി സമഗ്രാധിപത്യത്തിന്റെ പശ്ചാത്തലത്തിൽ എഴുതപ്പെട്ട ഈ രചനയ്ക്ക് അമേരിക്കൻ ഐക്യനാടുകളിൽ പ്രസാധകരെ കണ്ടെത്തുന്നതിൽ, അക്കാദമികമായ അപ്രശസ്തിയിൽ രണ്ടു സമുദ്രങ്ങൾക്കപ്പുറം ന്യൂസിലൻഡിൽ കഴിഞ്ഞിരുന്ന ഗ്രന്ഥകർത്താവ് പരാജയപ്പെട്ടു.
തുടർന്ന് ബ്രിട്ടണിലെ റൂട്ട്ലെഡ്ജ്സ് പ്രസാധകരാണ് 1945-ൽ അത് അച്ചടിച്ചത്.
"എ സോഷ്യൽ ഫിലോസഫി ഫോർ എവരി മേൻ";  "ത്രീ ഫാൾസ് പ്രോഫറ്റ്സ്: പ്ലേറ്റോ, ഹേഗെൽ, മാർക്സ്"; "എ ക്രിട്ടിക് ഓഫ് പൊളിറ്റികൽ ഫിലോസഫി" എന്നീ പേരുകളാണ് പ്രസാധനത്തിനുള്ള ആദ്യശ്രമങ്ങളിൽ ഗ്രന്ഥകാരൻ ഈ കൃതിക്കു പരീക്ഷിച്ചത്.
പിന്നീട് ദക്ഷിണാഫ്രിക്കൻ ചിന്തകനായ ജെ.എൻ.ഫിൻഡ്ലേ നിർദ്ദേശിച്ച പേരിൽ അതു പ്രസാധകനെ കണ്ടെത്തി.
രണ്ടു വാല്യങ്ങൾ
"പ്ലേറ്റോയുടെ പ്രഭാവം" (The Spell of Plato) എന്നു പേരിട്ട ഒന്നാം വാല്യത്തിൽ ഗ്രന്ഥകാരൻ, രാജനീതിയെ സംബന്ധിച്ച പ്ലേറ്റോയുടെ ആശയങ്ങൾ ധാർമ്മികതയുടേയോ പ്രായോഗികതയുടേയോ മേന്മ അവകാശപ്പെടാനില്ലാത്ത ബീഭത്സതകളും പരമാബദ്ധങ്ങളും ആണെന്നു വാദിക്കുന്നു.
സമഗ്രാധിപത്യവാദത്തേക്കൾ ഒരു മെച്ചവും അവകാശപ്പെടാനില്ലാത്ത പ്ലേറ്റോയുടെ രാജനീതിദർശനം സമഗ്രാധിപത്യവാദം തന്നെ എന്ന് പോപ്പർ വിധിച്ചു.
രാഷ്ട്രനന്മക്കു വേണ്ടി വ്യക്തിയുടെ അവകാശങ്ങളെ തീർത്തും അവഗണിച്ച പ്ലേറ്റോ , ഭരണവർഗ്ഗത്തിന്റെ വംശമികവിനു വേണ്ടി നവജാതശിശുക്കളുടെ ഹത്യയെപ്പോലും ന്യായീകരിച്ചതായി അദ്ദേഹം ചൂണ്ടിക്കാട്ടീ.
വ്യക്തിയോടുള്ള ശത്രുതയിൽ ഇത്ര ആർത്മാർത്ഥത കാട്ടിയ മറ്റൊരു മനുഷ്യനില്ലെന്നാണ് പ്ലേറ്റോയ്ക്കെതിരെയുള്ള അദ്ദേഹത്തിന്റെ കുറ്റാരോപണം.
ഹേഗലിന്റേയും മാർക്സിന്റേയും രാഷ്ട്രീയചിന്ത പരിഗണിക്കുന്ന രണ്ടാം വാല്യത്തിന് "പ്രവചനങ്ങളുടെ വേലിയേറ്റം" (The High Tide of Prophesy) എന്ന പേരാണ്.
ഇതിൽ ഹേഗലിനെ പോപ്പർ,  ഐതിഹാസിക അനിവാര്യതകളെ സംബന്ധിച്ച എല്ലാ ആധുനികസങ്കല്പങ്ങളുടേയും സ്രോതസ്സായി കണ്ട് നിശിതമായി വിമർശിക്കുന്നു.
മാർക്സിനെതിരെയുള്ള പോപ്പറുടെ വിമർശനം കുറേക്കൂടി മയമുള്ളതാണ്.
മാർക്സ് മൂലധനം എഴുതിയകാലത്ത് തൊഴിലാളിവർഗ്ഗത്തിന്റെ ദയനീയാവസ്ഥ  സാമാന്യമായി അവഗണിക്കപ്പെടുകയോ ന്യായീകരിക്കപ്പെടുക തന്നെയോ ആയിരുന്നെന്നും അതിനാൽ അത്തരം മനോഭാവങ്ങളോടുള്ള മാർക്സിന്റെ പ്രതികരണം ക്ഷമിക്കാവുന്നതാണെന്നു പോപ്പർ കരുതി.
അവലംബം ↑ Modern Library, 1999.
100 Best Nonfiction.
" ↑ കംപ്ലീറ്റ്-റെവ്യൂ.
കോമിൽ ഓപ്പൺ സോസൈറ്റി ഇറ്റ്സ് എനിമീസിന്റെ നിരൂപണം
ദി ഓൾഡ് വിച്ച് ഇംഗ്ലീഷ് വിലാസം https://ml.wikipedia.org/wiki/The_Old_Witch വൃദ്ധയായ മന്ത്രവാദിനിയിൽ നിന്ന് ഒരു പെൺകുട്ടിയെ മറയ്ക്കുന്ന ആപ്പിൾ മരത്തിൻറെ ജോൺ ഡി ബാറ്റന്റെ ചിത്രീകരണം.
ദി ഓൾഡ് വിച്ച് 1894-ൽ പുറത്തിറങ്ങിയ മോർ ഇംഗ്ലീഷ് ഫെയറി ടെയിൽസ് എന്ന പുസ്തകത്തിൽ ജോസഫ് ജേക്കബ്സ് ശേഖരിച്ച ഒരു ഇംഗ്ലീഷ് യക്ഷിക്കഥയാണ്.
റൂത്ത് മാനിംഗ്-സാൻഡേഴ്സിന്റെ എ ബുക്ക് ഓഫ് വിച്ചസ് , അലൻ ഗാർണറുടെ എ ബുക്ക് ഓഫ് ബ്രിട്ടീഷ് ഫെയറി ടെയിൽസ് എന്നിവയിലും ഇത് ഉൾപ്പെടുത്തിയിട്ടുണ്ട്.
ഒരിക്കൽ ഒരിടത്ത് ദമ്പതികൾക്ക് രണ്ട് പെൺമക്കളുണ്ടായിരുന്നു.
അവരുടെ പിതാവിന് ജോലിയില്ലായിരുന്നു.
പെൺമക്കൾ അവരുടെ ഭാഗ്യം തേടിപ്പോകാൻ ആഗ്രഹിച്ചു.
മൂത്ത പെൺകുട്ടി ജോലയിക്കു പോകാൻ ആഗ്രഹം പ്രകടിപ്പിച്ചതോടെ ഒരിടം കണ്ടുപിടിച്ചാൽ പൊയ്ക്കൊള്ളാൻ അമ്മ പറഞ്ഞു.
മൂത്ത മകൾ ജോലി തിരഞ്ഞുവെങ്കിലും ഒന്നും കണ്ടെത്താനാകാതെ ഒടുവിൽ അപ്പം നിറച്ച ഒരു അടുപ്പിനു സമീപം എത്തി.
അപ്പം അടുപ്പിൽനിന്ന് അതിനെ പുറത്തെടുക്കാൻ പെൺകുട്ടിയോട് അപേക്ഷിക്കുകയും, അവൾ അത് അനുസരിക്കുകയുംചെയ്തു.
ജോലി തിരയുന്നത് തുടർന്ന പെൺകുട്ടി ഒടുവിൽ ഒരു പശുവിന്റെ അടുത്തേക്ക് വന്നതോടെ, അത് പാൽ കറക്കാൻ അവളോട് അപേക്ഷിച്ചു.
അവൾ അപ്രകാരം ചെയ്തു.
തുടർന്ന് ഒരു ആപ്പിൾ മരം തന്നെ കുലുക്കി ആപ്പിൽ താഴെ വീഴ്ത്താൻ അവളോട് അപേക്ഷിച്ചതും അവൾ ചെയ്തു.
തിരച്ചിൽ തുടർന്ന പെൺകുട്ടി ഒരു വൃദ്ധ മന്ത്രവാദിനിയുടെ വീട്ടിൽ  എത്തിച്ചേരുകയും മന്ത്രവാദിനി അവളെ വീട് വൃത്തിയാക്കാൻ നിയോഗിക്കുകയും ചെയ്തുവെങ്കിലും ചിമ്മിനിയിലേക്ക് നോക്കുന്നതിൽനിന്ന് അവളെ വിലക്കി.
പക്ഷേ ഒരു ദിവസം, അവൾ അങ്ങനെ ചെയ്തതോടെ പണമടങ്ങിയ ബാഗുകൾ താഴേയ്ക്കു പതിച്ചു.
ഉടൻ തന്നെ പെൺകുട്ടി അവയെല്ലാം വാരിക്കൂട്ടിയശേഷം അവിടെനിന്ന് ഓടി രക്ഷപ്പെട്ടു.
പെൺകുട്ടി എന്താണ് ചെയ്തതെന്ന് മനസിലാക്കിയ വൃദ്ധ മന്ത്രവാദി അവളെ പിന്തുരുന്നു.
ഓരോ തവണയും വൃദ്ധയായ മന്ത്രവാദി അവളെ പിടിക്കാനായി അടുത്തുവരുമ്പോൾ ആപ്പിൾ മരവും പശുവും അവളെ മറച്ചുകൊണ്ടിരുന്നു.
പെൺകുട്ടി അടുപ്പിനടുത്തേയ്ക്ക് വന്നപ്പോൾ, അത് അവളെ പിന്നിൽ ഒളിപ്പിക്കുകയും, വൃദ്ധ മന്ത്രവാദിനിയെ കബളിപ്പിച്ച് അടുപ്പിന് അകത്ത് കടത്തിക്കൊണ്ട്, അവരെ വളരെ നേരം അതിനുള്ളിൽ കുടുക്കി.
സമ്പാദിച്ച പണമടങ്ങിയ ബാഗ് ഉപയോഗിച്ച് പെൺകുട്ടി ഒരു ധനികനെ വിവാഹം കഴിച്ചു.
അവളുടെ സഹോദരി അതേ കാര്യം തന്നെ പരീക്ഷിക്കാൻ തീരുമാനിച്ചുവെങ്കിലും അവൾ അടുപ്പിനെയും പശുവിനെയും ആപ്പിൾ മരത്തെയും സഹായിക്കാൻ വിസമ്മതിച്ചു.
അവൾ സ്വർണ്ണം മോഷ്ടിച്ചപ്പോൾ, ആപ്പിൾ മരം അവളെ മറയ്ക്കാൻ വിസമ്മതിച്ചതോടെ വൃദ്ധയായ മന്ത്രവാദി അവളെ പിടികൂടുകയും അടിക്കുകയും പണമടങ്ങിയ സഞ്ചി തിരികെ വാങ്ങുകയുംചെയ്തു.
അവലംബം ↑ Joseph Jacobs (illustrated by John Dickson Batten ), "The Old Witch" , More English Fairy Tales , D. Nutt , 1894, 243pp at sacred-texts.com (also at Google Books )
ദി കമീലിയൻ
വിഖ്യാത റഷ്യൻ സാഹിത്യകാരനായ ആന്റ്ൺ ചെഖോവിന്റെ ഒരു ചെറുകഥയാണ് ഓന്ത് (Chameleon).
(Russian: Хамелеон, translit. Chamelyeon) ഓന്ത് നിറം മാറുന്ന പോലെ അടിയ്ക്കടി അഭിപ്രായം മാറ്റികൊണ്ടിരിക്കുന്ന ഒരു പോലീസ് ഇൻസ്പെക്ടെറെയാണ് കഥ ചിത്രീകരിക്കുന്നത്.
1888ലെ ഓസ്കൊൽക്കി (Oskolki) മാസികയിലാണ് ഈ കഥ പ്രസിദ്ധീകരിക്കപ്പെട്ടത്.
അങ്ങാടിയിലൂടെ നടക്കുകയായിരുന്ന ഒരു പോലീസ് ഇൻസ്പെക്ടർ ഒരു ബഹളം കേട്ട് അന്വേഷിക്കാൻ ചെല്ലുന്നു.
ഒരു തെരുവ് നായ കടിച്ച് വിരൽ മുറിഞ്ഞ ഒരുത്തൻ കലിതുള്ളുന്നതാണ് രംഗം.
നഷ്ടപരിഹാരവും, നായയെ നശിപ്പിക്കണമെന്നുമൊക്കെയാണ് അയാളുടെ വാദം.
ഇതിനിടെ  വലിയ ജനാവലി അവിടെ രൂപം കൊണ്ടിരുന്നു.
“ശരിയാണ് നിയമം പാലിക്കാത്തവർക്കെതിരെ മാതൃകാപരമായ ശിക്ഷ നടപ്പാക്കേണ്ടതാണ്” .
പരാതിക്കാരന്റെ പക്ഷം ചേർന്ന ഇൻസ്പെക്ടർ പറയുന്നു.
അപ്പോൾ കൂട്ടത്തിലേക്ക് വന്നു കയറിയ ഒരാൾ അറിയിക്കുന്നു.
‘’അത് പട്ടാള മേധാവിയുടെ (ജനറലിന്റെ ) നായയാണ്’’
ഉടൻ തന്നെ ഇൻസ്പെക്ടർ പരാതിക്കാരനെ പ്രതിയാക്കി കൊണ്ട് “നീ അതിനെ ശല്യം ചെയ്തിട്ടാണ് അത് കടിച്ചത് “എന്നാക്കുന്നു.
സിഗററ്റ് കുറ്റികൊണ്ട് നായയെ അയാൾ ദ്രോഹിച്ചതായി ഒരു ദൃക്‌സാക്ഷി പെട്ടെന്നുണ്ടാവുന്നു.
അത് ജനറലിന്റെ നായ അല്ലെന്ന് മറ്റൊരു കാഴ്ചക്കാരൻ അഭിപ്രായപ്പെടുമ്പോൾ ഇൻസ്പെക്ടർ വീണ്ടും നിലപാട് മാറ്റുന്നു.
“ “ജനറലിന്റെ നായ ഒക്കെ മുന്തിയ ഇനമാണ് . ഇത് വെറും ഒരു തെരുവ് പട്ടി !”
ഇങ്ങനെ ആളുകൾ  അഭിപ്രായം പറയുന്നതനുസരിച്ച് ഇൻസ്പെക്ടർ നിലപാട് മാറ്റികൊണ്ടിരിക്കുന്നു.
ജനങ്ങളുടെ മുമ്പിൽ നല്ല പിള്ളയാവാനും , അതേ സമയം തന്റെ സ്ഥാനം കാക്കാനും ശ്രമിക്കുന്ന ഇൻസ്പെക്ടർ അനീതിയുടേയും  മനുഷ്യ  കാപട്യത്തിന്റേയും ഒരു നേർ രേഖയാണ് എന്ന കഥയിലൂടെ ചെഖോവ് കാട്ടുന്നത്.
References External links Хамелеон .
The original Russian text A Chameleon .
The translation by Constance Garnett
ദി ഒബ്രിയ ഗ്രൂപ്പ്
യുണൈറ്റഡ് സ്റ്റേറ്റ്സിൽ വനിതാ മെഡിക്കൽ ക്ലിനിക്കുകൾ നടത്തുന്ന 501(സി)(3) ലാഭേച്ഛയില്ലാതെ പ്രവർത്തിക്കുന്ന സ്ഥാപനമാണ് ഒബ്രിയ ഗ്രൂപ്പ് .
അവർക്ക് 6 സംസ്ഥാനങ്ങളിലായി 18 ക്ലിനിക്കുകളുണ്ട്.
ചാരിറ്റി നാവിഗേറ്റർ പ്രകാരം, ഒരു ചാരിറ്റി ഓർഗനൈസേഷൻ എന്ന നിലയിൽ അവർക്ക് 77 പാസിംഗ് സ്കോർ ഉണ്ട്.
2018-ൽ, അവർ ഹോർമോൺ ജനന നിയന്ത്രണം നൽകാത്തതിനാൽ ടൈറ്റിൽ X ഗ്രാന്റിനായി അപേക്ഷിച്ചെങ്കിലും നിരസിക്കപ്പെട്ടു.
2019-ൽ, ജനന നിയന്ത്രണം നൽകാമെന്ന് വാഗ്ദാനം ചെയ്തതിന് ശേഷം ട്രംപ് ഭരണകൂടത്തിൽ നിന്ന് ടൈറ്റിൽ X ഫണ്ടിംഗിന്റെ ദശലക്ഷക്കണക്കിന് ഡോളർ ഗ്രാന്റുകൾ അവർക്ക് ലഭിച്ചു.
ശീർഷകം എക്‌സ് ഗ്രാന്റുകൾ കുടുംബാസൂത്രണ സേവനങ്ങൾക്കുള്ള ധനസഹായം നൽകുന്നതിനാണ്, അവാർഡ് സമയത്ത് കേന്ദ്രങ്ങൾ നൽകാത്തതിനാൽ ഗ്രാന്റ് വിമർശനത്തിന് ഇടയാക്കി, മദ്യനിരോധനം, റിഥം രീതി എന്നിവ പോലെയുള്ള ഫലപ്രദമല്ലാത്ത രീതികൾ ഉപദേശിക്കുന്നത് മാറ്റിനിർത്തി.
"വഞ്ചനാപരം" എന്ന് വിളിക്കപ്പെടുന്ന പരസ്യങ്ങൾക്ക് ഗൂഗിൾ ഗ്രാന്റുകൾ നൽകിയതിന് വിമർശിക്കപ്പെട്ടു.
ബെർത്ത് ചോയ്സ് ഹെൽത്ത് ക്ലിനിക്കുകൾ എന്ന പേരിലാണ് ഒബ്രിയ ഗ്രൂപ്പ് മുമ്പ് അറിയപ്പെട്ടിരുന്നത്.
റഫറൻസുകൾ 1 2 ↑ 1 2 ↑ ബാഹ്യ ലിങ്കുകൾ ഔദ്യോഗിക വെബ്സൈറ്റ് health-related
ദി ഓർക്കിഡ് മുംബൈ
മഹാരാഷ്ട്രയുടെ തലസ്ഥാനമായ മുംബൈ നഗരത്തിൽ സ്ഥിതിചെയ്യുന്ന ഒരു പഞ്ചനക്ഷത്ര ആഡംബര ഹോട്ടലാണ് ദി ഓർക്കിഡ് മുംബൈ.
ഇന്ത്യയിലെ ഏറ്റവും വലിയ ഹോട്ടലുകളിൽ ഒന്നാണ് ദി ഓർക്കിഡ് മുംബൈ.
ആഭ്യന്തര എയർപോർട്ടിനു സമീപമാണ് ദി ഓർക്കിഡ് മുംബൈ സ്ഥിതിചെയ്യുന്നത്.
നഗരത്തിലെ ബിസിനസ്‌ സെൻറെറുകൾ, മാളുകൾ എന്നിവയ്ക്കു സമീപമാണ് ഹോട്ടൽ സ്ഥിതിചെയ്യുന്നത്.
ജുഹു ബീച്ച് (ഏകദേശം 4 കിലോമീറ്റർ), ഇസ്കോൺ ക്ഷേത്രം (ഏകദേശം 6 കിലോമീറ്റർ), പോവായ് ലേക്ക് (ഏകദേശം 10 കിലോമീറ്റർ) എന്നീ സ്ഥലങ്ങൾ ഹോട്ടലിനു സമീപമാണ്.
ഹോട്ടലിൽ താമസിക്കുന്നവർക്ക് ഗേറ്റ്വേ ഓഫ് ഇന്ത്യ, നെഹ്‌റു പ്ലാനറ്റോറിയം, സഞ്ജയ്‌ ഗാന്ധി നാഷണൽ പാർക്ക്‌ എന്നിവയും സന്ദർശിക്കാവുന്നതാണ്,
മുംബൈ അന്താരാഷ്‌ട്ര വിമാനത്താവളത്തിൽനിന്നും ദി ഓർക്കിഡ് മുംബൈ ഹോട്ടലിലേക്കുള്ള ദൂരം: ഏകദേശം 6 കിലോമീറ്റർ
മുംബൈ ആഭ്യന്തര വിമാനത്താവളത്തിൽനിന്നും ദി ഓർക്കിഡ് മുംബൈ ഹോട്ടലിലേക്കുള്ള ദൂരം: ഏകദേശം 2 കിലോമീറ്റർ
മുംബൈ സിഎസ്ടി റെയിൽവേ സ്റ്റേഷനിൽനിന്നും ദി ഓർക്കിഡ് മുംബൈ ഹോട്ടലിലേക്കുള്ള ദൂരം: ഏകദേശം 20 കിലോമീറ്റർ
മുംബൈ സെൻട്രൽ റെയിൽവേ സ്റ്റേഷനിൽനിന്നും ദി ഓർക്കിഡ് മുംബൈ ഹോട്ടലിലേക്കുള്ള ദൂരം: ഏകദേശം 19 കിലോമീറ്റർ സൗകര്യങ്ങൾ
ഡീലക്സ് മുറിയിൽ ടെലിവിഷൻ, അയൺ, മിനി ബാർ, സേഫ്, ടെലിഫോൺ, റൂം ഹീറ്റർ, അയണിംഗ് ബോർഡ്, വൈഫൈ, എയർ കണ്ടീഷൻ, ഹെയർ ഡ്രയർ, ന്യൂസ്‌പേപ്പർ, ഫ്രിഡ്ജ്‌, ബാത്ത്റോബ്, ബെഡ്സൈഡ് ലാമ്പ്, കാർപെറ്റഡ് ഫ്ലോർ, മ്യൂസിക്‌ സിസ്റ്റം, മിനറൽ വാട്ടർ, ഫ്രൂട്ട് ബാസ്ക്കറ്റ്, ഇൻറെർകോം, എക്സ്പ്രസ്സ്‌ ലോണ്ടറി സർവീസ്, ഫ്ലാറ്റ് സ്ക്രീൻ ടിവി, കണ്ണാടി, ഹാങ്ങറുകൾ, ഇൻ-റൂം മെനു, ഇൻ-റൂം ഇലക്ട്രോണിക് സേഫ്, ലോണ്ടറി ബാഗ്‌, ബാത്ത്റൂമിൽ പാരലൽ ഫോൺ ലൈൻ, റോൾ എവേ ബെഡ്, സാറ്റലൈറ്റ് ടിവി, ഷവർ, ഗസ്റ്റ് സ്ലിപ്പറുകൾ, ടേബിൾ ലാമ്പ്, ടീ / കോഫീ മേക്കർ, താപനില നിയന്ത്രണം, ടേൺ ഡൌൺ സർവീസ്, വോയിസ്‌ മെയിൽ, വുഡൻ ഫ്ലോർ, അന്താരാഷ്‌ട്ര പ്ലഗ് പോയിന്റ്‌, ബെഡ്സൈഡ് കണ്ട്രോളുകൾ, ഷേവിംഗ് കിറ്റ്‌, പ്രൈവറ്റ് ബാത്ത്റൂം, ലഗേജ് റാക്ക്, റൈറ്റിംഗ് ഡസ്ക് / സ്റ്റഡി ടേബിൾ എന്നിവ ലഭ്യമാണ്.
പ്രാഥമിക സൗകര്യങ്ങൾ: വൈഫൈ എയർ കണ്ടീഷണർ ഭക്ഷണശാല ബാർ റൂം സേവനം ഇന്റർനെറ്റ്‌ ബിസിനസ്‌ സെൻറെർ പൂൾ ജിം പ്രാഥമിക റൂം സൗകര്യങ്ങൾ: എയർ കണ്ടീഷനിംഗ് വേക്ക് – അപ്പ്‌ കാൾ സർവീസ് ബിസിനസ്‌ സൗകര്യങ്ങൾ: ബിസിനസ്‌ സെൻറെർ ഓഡിയോ വിഷ്വൽ സാമഗ്രികൾ എൽസിഡി / പ്രൊജക്ടർ ബോർഡ് റൂം കോൺഫറൻസ് ഹാൾ മീറ്റിംഗ് റൂം അവലംബം ↑ {{ cite web }} : Check date values in: | accessdate= ( help ) ↑ {{ cite web }} : Check date values in: | accessdate= ( help ) ↑ {{ cite web }} : Check date values in: | accessdate= ( help )
ദി കാമ്പസ്
2004ൽ ചെറിയാൻ കല്പകവാടി കഥ, തിരക്കഥ, സംഭാഷണമെഴുതി എ രാജൻ നിർമ്മിച്ച മോഹൻസംവിധാനം ചെയ്ത ചിത്രമാണ് ദി കാമ്പസ് .
നരേന്ദ്രപ്രസാദ് , മധു വാരിയർ, ഇന്നസെന്റ് , അഗസ്റ്റിൻ , കൊച്ചുപ്രേമൻതുടങ്ങിയവർ അഭിനയിച്ച ഈ ചിത്രത്തിൽ എം.ഡി. രാജേന്ദ്രൻ , ബിയാർ പ്രസാദ് എന്നിവരുടെ വരികൾക്ക് എം. ജയചന്ദ്രൻ ഈണം പകർന്ന ഗാനങ്ങൾ ഉണ്ട്.
താരനിര ക്ര.
താരം വേഷം 1 നരേന്ദ്രപ്രസാദ് പ്രൊഫ. നരേന്ദ്രൻ 2 ഇന്നസെന്റ് ഫാ.
പഞ്ഞിമല 3 സീനത്ത് ഉമ്മ 4 മധു വാരിയർ രാജീവ് മേനോൻ 5 രാജീവ് പരമേശ്വരൻ നജീം 6 ജിജോയ് രാജഗോപാൽ വിഷ്ണു 7 സജി സോമൻ വിക്രം 8 ഇവാ പവിത്രൻ നീന 9 കലാശാല ബാബു ഫാ.
പുലിക്കാട്ടിൽ 10 കൊച്ചുപ്രേമൻ പത്രോസ് 11 അഗസ്റ്റിൻ ശീമോൻ 12 നന്ദു റോമിയോ ചാക്കോ 13 പ്രിയ മോഹൻ താര 14 കോട്ടയം നസീർ ഒളിമ്പ്യൻ ആന്റണി 15 അനിയപ്പൻ ഓസ് തോമ 16 പ്രേം പ്രകാസ് നീനയുടെ അച്ഛൻ പാട്ടരങ്ങ്
ഗാനങ്ങൾ : എം.ഡി. രാജേന്ദ്രൻ , ബിയാർ പ്രസാദ് ഈണം : എം. ജയചന്ദ്രൻ നമ്പർ.
പാട്ട് പാട്ടുകാർ രാഗം 1 ചന്ദനപ്പൂത്തെന്നലിൽ കെ എസ്‌ ചിത്ര 2 ജയം നമ്മളുടെ അഫ്‌സൽ വിധു പ്രതാപ് 3 കൂക്കൂ കൂക്കൂ കെ ജെ യേശുദാസ് കെ എസ്‌ ചിത്ര 4 കൂക്കൂ കൂക്കൂ (പെൺ) കെ എസ്‌ ചിത്ര 5 പാൽനിലാവമ്മ കെ ജെ യേശുദാസ് 6 ശിവം ശിവകരം കെ എസ്‌ ചിത്ര 7 ദ കാമ്പസ്സ്‌ വിജയ് യേശുദാസ് References
ദി ക്യാപസ് 2004
ദി ഓവൽ ഇംഗ്ലീഷ് വിലാസം https://ml.wikipedia.org/wiki/The_Oval ഇംഗ്ലീഷ് വിലാസം https://ml.wikipedia.org/wiki/The_Oval
ഇംഗ്ലണ്ടിലെ കെന്നിങ്ടണിൽ സ്ഥിതി ചെയ്യുന്ന ഒരു പ്രശസ്തമായ ക്രിക്കറ്റ് സ്റ്റേഡിയമാണ് ദ കിയ ഓവൽ .
1845ലാണ് ഈ സ്റ്റേഡിയം പണികഴിപ്പിച്ചത്.
23500 കാണികളെ ഉൾക്കൊള്ളിക്കാനുള്ള ശേഷി ഈ സ്റ്റേഡിയത്തിനുണ്ട്.
ഒരു ടെസ്റ്റ് ക്രിക്കറ്റ് മത്സരം നടത്തിയ ലോകത്തിലെ രണ്ടാമത്തെ ക്രിക്കറ്റ് സ്റ്റേഡിയമാണ് ഇത്.
സറേ ക്രിക്കറ്റ് ക്ലബിന്റെ ഹോം ഗ്രൗണ്ടാണ് ഈ സ്റ്റേഡിയം.
പുറത്തേക്കുള്ള കണ്ണികൾ സറേ ക്രിക്കറ്റ് വെബ്സൈറ്റ് Archived 2021-03-09 at the Wayback Machine .
ക്രിക്കിൻഫോയിൽനിന്ന് ദ ഓവൽ ഗൂഗിൾ മാപ്പിൽ ദ ഓവൽ ദ ഓവൽ-ഏരിയൽ ഫോട്ടോഗ്രാഫ് ദ ഓവലിന്റെ ചിത്രങ്ങൾ
51°29′1.39″N 0°6′53.93″W ﻿ / ﻿ 51.4837194°N 0.1149806°W ﻿ / 51.4837194; -0.1149806
ദി കളേഴ്സ് ഓഫ് ദി മൗണ്ടൻ ഇംഗ്ലീഷ് വിലാസം https://ml.wikipedia.org/wiki/The_Colors_of_the_Mountain